Tere tulemast Pärnu Montessori Keskusesse
Pärnu Montessori Keskuses toimetab 3-6 aastastele (sh. 2,5a) lastele mõeldud Montessori rühm, mis on lühihoid (E-N 08.00-12.00), mis järgib autentsel kujul Montessori pedagoogikat.
Koolitused ja loengu-vestlusõhtud lapsevanematele, õpetajatele ja lastega töötavatele spetsialistidele.
Montessori pedagoogika
Montessori pedagoogika on kasvatus- ja õpetusmeetod, mis käsitleb haridust eluks vajalike oskuste kogumina. Meetod põhineb lapse enda loomulikul arengul ja teadmisjanul. Lisaks pedagoogilistele eesmärkidele on Montessori pedagoogikas oluline osa ka sotsiaalsete oskuste omandamisel. Montessori pedagoogika tähtsaim omadus on sügav austus lapse ja lapsepõlve vastu. Kõik tegevused on lapsest lähtuvad, eesmärgiks iseseisvumise toetamine ja arendamine. Lapsest lähtuvad tegevused ei tähenda seda, et laps võib teha, mida iganes tahab, vaid seda, et kasvukeskkond vastab lapse arenguvajadustele ning lapsel on selle raames vabadus iseseisvalt tegutseda. Montessori pedagoogika moto on “Aita mul seda ise teha!”
(allikas: Eesti Montessori Ühing)
Rohkem infot Montessori pedagoogikast ja Montessori pedagoogika võimalustest leitav Eesti Montessori ühingu kodulehelt.
Montessori rühma õppekava
AMI (Association Montessori Internationale) 3–6 vanuserühma õppekava, mille käigus esitletavad tööd ja tegevused jagunevad viie aine vahel: igapäevaelu (practical life), meeled (sensorial), emakeel (language), matemaatika (mathematics) ja kultuur (culture). Iga lapse areng on individuaalne ning tegevuste pakkumiseks tuleb jälgida tema huvisid ning tundlikke perioode. (allikas: Eesti Montessori Ühing)